Vizsgaanyag 8. kyu-ra

A vizsgára bocsátás feltételei:

 Életkor megkötés:

Legalább 9 éves kor.

 Kivárási idő:

A legutóbbi övvizsgától számított 5 hónap.

Az edző javaslatára:

Fehér, fekete vagy klubszínű karate ruha, sárga övvel. Rendelkezzen WAKO könyvel. 

 Elméleti anyag:

A küzdelem után kérdezve.

(K): Mi alapján hirdethető győztes semi-contact mérkőzéseken? (V): Az a versenyző győz, aki több pontot gyűjtött össze. Amennyiben a küzdelem során pontot érő technikát nem hajtottak végre, de az egyik versenyzőt pontlevonással sújtották, úgy az ellenfelét kell győztesnek kihirdetni. Két vagy többmenetes rendszerben a menetek összesített pontszámai alapján jelölhető ki a győztes. Ha a két versenyzőnek egyenlő pontszáma van, akkor a döntetlenre vonatkozó szabálypontot kell alkalmazni. A mérkőzés véget ér, ha a versenyzők pontjainak száma között legalább l0 pont különbség van. (K): Hol tartózkodnak a versenyzők a küzdelem megkezdésekor és befejezésekor? Milyen formában történik az üdvözlés a mérkőzéseken? (V): A versenyzők a küzdelem megkezdése előtt / védőfelszerelésben / az oldalvonalak mentén állnak, majd a vezető bíró intésére elfoglalják helyüket alapállásban egymással szemben, a megjelölt szakaszon. Ezután a vezetőbíró shake hand! / kézfogás / felszólítására összeütik kesztyűiket és visszalépnek a helyükre támadóállásban. A küzdelem befejezésekor a versenyzők a számukra megjelölt szakaszokon várják, hogy a vezetőbíró kihirdesse az eredményt. (K): Milyen időtartamú lehet a küzdelem ideje? Milyen időmérési módok lehetségesek? (V): A küzdelem időtartama általában 2 perc menetenként, de utánpótlás korosztálynál lehet 1,5 perc a menet ideje. Alkalmazhatnak tiszta időt, vagyis a stop / állj! / és fight / harcolj / vezényszavak között eltelt idő nem számit bele a mérkőzés időtartamába. Az általános un. futóidő / running time / alkalmazása, akkor az órát csak a vezetőbíró stop time / idő állj! / vezényszavára kell megállítani, /kilépés, ruhaigazítás időhúzás esetén/. (K): Mikor kerül sor, hosszabbításra? Hány és milyen időtartamú hosszabbítás lehetséges? (V): Amennyiben a küzdelem eldöntetlenül / draw / végződött, 1 perces hosszabbítás következik. A pihenőidő alatt a versenyzők nem hagyhatják el a küzdőteret /kivéve az esetleges orvosi beavatkozás idejét/. (K): Mi történik, ha a hosszabbítás letelte után is döntetlen az eredmény? (V): Ha a hosszabbítás után nincs döntés, pihenőidő nélkül, azonnal az első érvényes találatig vagy pontlevonásig folytatódik tovább a küzdelem. Az első érvényes találatot elért versenyző a küzdelem győztese. A hosszabbítás nem jelent új mérkőzést, hanem a küzdelem folytatását, vagyis a versenyzők cselekedeteinek megítélése azonos módon és folyamatosan történik a küzdelem időtartama és a hosszabbítás alatt. (K): Meddig tart a mérkőzés: a vezetőbíró "stop" vezényszaváig, vagy a mérkőzés végét jelentő jelzésig? (V): A vezetőbíró a mérkőzés befejezését jelentő jelzésre azonnal megállítja a mérkőzést. A mérkőzés a végét jelző / hang / jelzésig tart, az eddig, ill. az ezzel egy időben végrehajtott szabályos technikák értékelhetők

- Erőnlét: 

70 felülés, 30 fekvőtámasz öklön. 

Gyorsasági állóképesség:

váltott lábas köríves rúgás test magasságban levegőbe, folyamatosan 1 percig.

- Technika:

A technikákat számolásra mindkét oldalra 10-szer lassan, 10-szer gyorsan kell végrehajtani.

1. Hátsó egyenes rúgás (t) – első egyenes ütés (f) – hátsó egyenes ütés (f).

(gyaku mae geri chudan – kizami tsuki jodan – gyaku tsuki jodan)

2. Első egyenes rúgás lábzárással (t) - hátsó egyenes ütés (f) – első egyenes ütés (f) – hátsó egyenes ütés (f).

(Kizami mae geri chudan – gyaku tsuki jodan – kizami tsuki jodan – gyaku tsuki jodan)

- Térérzékelés: 

A gyakorlatokat mind a kétoldali támadóállásból végre kell hajtani. Küzdelemszerűen, mozgásból számolásra 10-szer.

1. Hátsó egyenes rúgás (t) erővel.

(gyaku mae geri chudan)

2. Első egyenes rúgás (t) erővel.

(kizami mae geri chudan)

- Védés ellentámadás:

Ballábas szimmetrikus állásban kell végrehajtani, szabadon mozgásból. / 2-perc /

/Védésnél a kifelé a támadó háta, a befelé a támadó teste felé irányuló mozgást jelenti/.

- Eséstechnika (Ukemi):

1. Csúsztatott esés lépésből, mind a két oldalra kétszer végrehajtva. (Yoko ukemi)
- Küzdelem (Kumite):

3 ellenféllel szemben kézzel és lábbal, a küzdelem időtartalma 2 perc. 
